**LG HENTER INN NORDISKE APP-UTVIKLERE TIL SMART-TV-WORKSHOP FOR WEBOS**

*I forbindelse med World TV Day 21. november, arrangerer LG Electronics en konkurranse i å utvikle applikasjoner for webOS, LGs operativsystem for Smart-TV. Konkurransen er både for studenter og fagpersoner, og alle vil kjempe om å vinne en tur til LG webOS Lab i Silicon Valley.*

**Oslo, 20. november, 2014** – Den største nyheten i årets Smart-TV-modeller fra LG Electronics er den nye plattformen basert på operativsystemet webOS. I juli ble utviklingsverktøyet SDK for webOS lansert, og under World TV Day som arrangeres fredag 21.november, går startskuddet for LG Electronics store utviklerkonkurranse, hvor man kan vinne en reise til Silicon Valley, lansering av egen vinnerapplikasjon og flere av LGs populære OLED-TVer. Alle som bor i Norge, Sverige, Danmark og Finland kan delta, enten man er apputvikler, student, teknologientusiast eller rett og slett en ivrig TV-seer. Det viktigste er at man har ideer til Smart-TV-applikasjoner.

**Eksperter vil uttale seg om webOS**Konkurransen åpner med en egen temadag om Smart-TVer fredag 21.november i Stockholm. Rundt 120 gjester vil få høre både LG og gjesteforelesere fortelle om webOS, samt trender og fremtidsutsikter innen området. Store deler av temadagen vil være en workshop, der eksperter fra LGs egne webOS-lab i Russland, vil snakke om hvordan plattformen fungerer, gå gjennom SDK og holde en praktisk opplæring i apputvikling for webOS.

– En av de viktigste grunnene til at vi valgte webOS som et operativsystem for våre Smart-TV-modeller, er at plattformen er anerkjent for å være bruker- og utviklingsvennlig. Det er viktig for oss å utvide økosystemet til webOS, og med dette prosjektet, håper vi at enda flere oppdager potensialet i webOS. Vi er helt overbevist om at det sitter mange mennesker der ute med gode applikasjonsideer for Smart-TV, sier Lorraine Bayram, nordisk spesialist for Smart-TV hos LG Electronics.

Selve konkurransen starter også fredag 21. november, med siste frist for å melde seg opp til konkurransen er 15. desember. Helt frem til slutten av mars neste år, kan deltakerne sende inn sine fullstendige bidrag. Deretter vil en jury bestående av Niklas Heyman Rönnblom, Customer and Offerings Strategist, BUSS Media Strategy hos Ericsson, Stanislav Rastaturin , spesialist innen webOS-teknologi fra LG Electronics i Russland, samt Lorraine Bayram, nordisk spesialist for Smart-TV hos LG Electronics velge ut det beste bidraget. Vinneren vil bli belønnet med en tur til San Francisco og et besøk til LGs webOS lab i Silicon Valley, en av LGs toppmodeller av OLED-TVer med webOS og bidra til å starte programmet på LG webOS Store. Både andre- og tredjeplass premieres med hver sin LG OLED-TV.

**WebOS er en prisbelønnet plattform for Smart-TVer**

LGs nye Smart+ TV-plattform basert på webOS, stiller i en helt egen klasse sammenlignet med tidligere plattformer fra både LG og andre produsenter. Tidligere i år, ble webOS fra LG belønnet med både [EISA](http://www.mynewsdesk.com/se/lgnordic/pressreleases/lg-s-oled-tv-prisas-av-eisa-foer-tredje-aaret-i-rad-och-lg-g3-utses-till-advanced-smartphone-2014-2015-1040375) og [Red Dot Award](http://www.mynewsdesk.com/se/lgnordic/pressreleases/lg-g3-och-lg-webos-prisas-i-prestigefyllda-red-dot-awards-2014-1044913) for sitt intuitive grensesnitt. Det som gjør LGs Smart-TV-modeller så populære, er at brukerne får god oversikt ettersom man kan finne alle tilkoblende enheter, live-TV og apper på et og samme sted. I tillegg navigerer man TVene på en smidig og intuitiv måte. Når du starter en av LGs TVer med webOS for første gang, starter en veiviser som hjelper deg med alle innstillinger. Har du flere enheter som er koblet til TVen, får du mulighet til å navngi disse tilkoblingene – sånn at alle som bruker TVen kan finne frem på en enkel måte.

**Mer informasjon**

Les mer om LGs workshop og konkurranse innen webOS på

[www.lgwebosworkshop.com](http://www.lgwebosworkshop.com). Utviklerverktøyet for webOS er tilgjengelig på LGs [webplass for utviklere](http://developer.lge.com/webOSTV).

Høyoppløselige bilder fra arrangementet er tilgjengelig fra 21/11 i LGs [bildearkiv](http://www.lgmediabank.com/no)

**Om LG Electronics**

LG Electronics, Inc. (KSE: 066570.KS) er en av verdens største leverandører og en innovatør innenfor hjemmeelektronikk, hvitevarer og mobil kommunikasjon med over 87 000 ansatte fordelt på 113 kontor verden rundt. LG oppnådde en global omsetning på USD 44,2 milliarder for 2012. LG består av fire forretningsområder - Home Entertainment, Mobile Communications, Home Appliance og Air Conditioning & Energy Solution- og er en av verdens største produsenter av flat-tv, audio- og videoprodukter, mobiltelefoner, klimaanlegg, vaskemaskiner og kjøleskap. Siden oktober 1999 har LG Electronics også vært representert i Norden. Den nordiske omsetningen hadde en oppgang i 2012 til drøye 1,5 milliarder NOK. For mer informasjon besøk www.lg.com.

**Om LG Electronics Home Entertainment**

LG Home Entertainment Company (HE) er en fremtredende global produsent av flatskjermer og audio- og videoprodukter for hjemmebruk så vel som for profesjonelle brukere. LG HE omfatter blant annet LCD- og plasma-tv, hjemmekinosystem, Blu-ray-spillere, lydkomponenter, videospillere og plasmaskjermer. LG streber alltid etter å føre teknikken fremover med fokus på å utvikle produkter med smarte funksjoner og stilrent design som møter de globale konsumentenes behov. LGs konsumentprodukter inkluderer CINEMA 3D Smart-TV, OLED-TV, IPS-monitorer samt hjemmekinoanlegg, Blu-ray-spillere og eksterne lagringsenheter. LGs kommersielle B2B-produkter inkluderer digital signage, hotell-TV, videokonferansesystem og IP-sikkerhetskameraer.

*Hvis dere ønsker mer informasjon, vennligst kontakt:*

|  |  |
| --- | --- |
| Susanne PerssonPR ManagerLG Electronics Nordic ABBox 83, 164 94 Kista Mobil: +46 (0) 70 969 46 06E-post: susanne.persson@lge.com  | Lorraine BayramSmart TV Specialist LG Electronics Nordic AB Box 83, 164 94 KistaMobil: +46 (0) 721 841 904E-post: lorraine.bayram@lge.com |